CELEX: 32011D0662
Language: sl
Date: 2011-10-06 00:00:00
Title: Izvedbeni sklep Komisije z dne 6. oktobra 2011 o spremembi Izvedbenega sklepa 2011/402/EU o nujnih ukrepih, ki se uporabljajo za seme triplata (božje rutice) ter nekatera semena in zrna, uvožena iz Egipta (notificirano pod dokumentarno številko C(2011) 7027) Besedilo velja za EGP

7.10.2011   
            
            
               SL
            
            
               Uradni list Evropske unije
            
            
               L 263/20
            
         IZVEDBENI SKLEP KOMISIJE
   z dne 6. oktobra 2011
   o spremembi Izvedbenega sklepa 2011/402/EU o nujnih ukrepih, ki se uporabljajo za seme triplata (božje rutice) ter nekatera semena in zrna, uvožena iz Egipta
   (notificirano pod dokumentarno številko C(2011) 7027)
   (Besedilo velja za EGP)
   (2011/662/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 53(1)(b)(i) in (iii) Uredbe,
   ob upoštevanju naslednjega:
   
               (1)
            
            
               Uredba (ES) št. 178/2002 določa splošna načela, ki urejajo živila in krmo na splošno ter varnost živil in krme zlasti na ravni Unije in nacionalni ravni. Določa tudi nujne ukrepe, kadar je očitno, da živila ali krma, uvožena iz tretje države, zelo verjetno pomeni resno tveganje za zdravje ljudi in živali ali za okolje, in kadar takega tveganja ni mogoče zadovoljivo obvladati z ukrepi, ki jih sprejmejo zadevne države članice.
            
         
               (2)
            
            
               Ugotovljeno je bilo, da so nekatere pošiljke semen triplata (božje rutice) povzročile izbruh bakterije Escherichia coli, ki proizvaja toksin Šiga (STEC), serotip O104:H4, v EU. Z Izvedbenim sklepom Komisije 2011/402/EU z dne 6. julija 2011 o nujnih ukrepih, ki se uporabljajo za seme triplata (božje rutice) ter nekatera semena in zrna, uvožena iz Egipta (2), se je prepovedal uvoz v Prilogi navedenih izdelkov pod posebnimi oznakami carinske nomenklature.
            
         
               (3)
            
            
               Urad Komisije za prehrano in veterinarstvo je med 21. in 25. avgustom 2011 izvedel pregled v Egiptu, da bi izsledil morebiten vir nedavnih izbruhov bakterije E. coli (serotip O104:H4) na severu Nemčije in v Bordeauxu, Franciji, ter ocenil pogoje proizvodnje in predelave semen, na katere leti sum.
            
         
               (4)
            
            
               Rezultati pregleda in ukrepi, ki jih je sprejel Egipt, se sicer še pregledujejo, vendar so bila že ugotovljena pomanjkanja pri proizvodnji semen, namenjenih za prehrano ljudi, ki so morda kalila. Taka pomanjkanja pa niso bila ugotovljena na proizvodnih obratih svežih stročnic, namenjenih za neposredno prehrano ljudi. Ker se poleg tega s svežimi ali ohlajenimi stročnicami trguje, ko semena še niso zrela, se takih semen ne more uporabiti za kaljenje.
            
         
               (5)
            
            
               Za sveže ali ohlajene stročnice, uvožene iz Egipta, razen kalčkov, ne sme več veljati tveganje v zvezi z varnostjo hrane ter jim je treba ponovno dovoliti uvoz. Nujne ukrepe iz Izvedbenega sklepa 2011/402/EU je zato treba pregledati na podlagi teh novih informacij. Prilogo k Izvedbenemu sklepu 2011/402/EU je treba ustrezno spremeniti.
            
         
               (6)
            
            
               Izvedbeni sklep 2011/402/EU ločuje med gorčičnim semenom za setev in drugim gorčičnim semenom pod oznako KN 1207 50. Ker ta semena predstavljajo vsa semena pod oznako KN 1207 50, je besedilo v Izvedbenem sklepu 2011/402/EU treba poenostaviti. Poleg tega je treba seznam tako prerazporediti, da upošteva zaporedje oznak KN.
            
         
               (7)
            
            
               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Priloga k Izvedbenemu sklepu 2011/402/EU se nadomesti s Prilogo k temu sklepu.
   Člen 2
   Ta sklep je naslovljen na države članice.
   
      V Bruslju, 6. oktobra 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 31, 1.2.2002, str. 1.
   
      (2)  UL L 179, 7.7.2011, str. 10.
   
      PRILOGA
      
         
            „PRILOGA
            
               Seme in zrna, katerih uvoz iz Egipta je prepovedan do 31. oktobra 2011
            
            
                        Oznaka KN
                     
                     
                        Opis
                     
                  
                        ex 0704 90 90
                     
                     
                        kalčki rukole
                     
                  
                        ex 0706 90 90
                     
                     
                        kalčki rdeče pese, kalčki redkve
                     
                  
                        ex 0708
                     
                     
                        kalčki stročnic, sveži ali ohlajeni
                     
                  
                        ex 0709 90 90
                     
                     
                        sojini kalčki
                     
                  
                        0713
                     
                     
                        sušene stročnice, oluščene ali ne ali zdrobljene
                     
                  
                        0910 99 10
                     
                     
                        seme triplata (božje rutice)
                     
                  
                        1201 00
                     
                     
                        soja, cela ali lomljena
                     
                  
                        1207 50
                     
                     
                        gorčično seme
                     
                  
                        1207 99 97
                     
                     
                        drugo oljno seme in plodovi, celo ali lomljeno
                     
                  
                        1209 10 00
                     
                     
                        seme sladkorne pese
                     
                  
                        1209 21 00
                     
                     
                        seme lucerne (alfalfa)
                     
                  
                        1209 91
                     
                     
                        seme vrtnin
                     
                  
                        ex 1214 90 90
                     
                     
                        kalčki lucerne (alfalfa)“